Wikiloc - LA TERRACUQUES.
Turisme El Berguedà
Turisme El Berguedà on Wikiloc
LA TERRACUQUES. on Wikiloc

LA TERRACUQUES.
Berga-Avià-L’Espunyola-Montmajor-Sorba-Gargallà-Montmajor-L’Espunyola-Avià-Berga
Introducció.
Terracuques era el mot que s’emprava per designar antigament un tros de terra o petita hisenda de poc valor i que no donava per viure. El terracuques que dóna nom a aquesta ruta el trobem un cop passat Sorba, en direcció Navès i de ben segur defineix com era de dura la vida en aquesta contrada anys enrere.
Al costat del riu Aigua d’Ora hi trobem el bosc, la font i l’àrea recreativa de Terracuques i que han fet que aquesta circular en bicicleta de carretera prengués genèricament aquest títol.
Descripció
La ruta comença a l’aparcament que trobarem a l’entrada de Berga sud, al capdavall del passeig de la Pau, a 661 metres d’alçada. Sortirem en direcció al Passeig i a la primera rotonda –amb l’emblema de la Patum- agafarem la carretera de Sant Fruitós amunt. Al capdamunt del carrer girarem a mà esquerra en direcció a la Valldan. Passat el veïnat, arribarem a la carretera C-26 que seguirem 17 Km. Passarem per Avià, l’Espunyola i arribarem a la bifurcació amb la B-420 que agafarem en direcció Montmajor i Cardona.
Pocs metres més endavant, a mà esquerra trobarem el trencant que entra al poble. Nosaltres seguirem en direcció sud per aquesta mateixa carretera uns 7 Km. Al costat del punt quilomètric 7, deixarem aquesta carretera per agafar-ne una de més estreta que surt per la dreta i que ens portarà cap als poblets de Gargallà, Vilandeny i Sorba fins a tocar Navès on enllaçarem amb la C-26 que agafarem cap a la dreta.
Seguirem aquesta via cap a Montmajor, L’Espunyola i Avià, sense deixar-la més fins a retornar a Berga, el punt on havíem iniciat aquest itinerari.